Casta Álvarez Barceló

Casta Álvarez Barceló (Orán, Alcheria, 1776 - Cabanyas d'Ebro, 29 d'abril de 1846) estió una vecina zaragozana y una d'as heroicas defensoras d'a ciudat en os Seches de Zaragoza, escaicitos mientres a Guerra d'o Francés.

Encara que naixita d'Orán yera filla de labradors d'un lugar d'a provincia de Zaragoza. Partecipó en a esfensa de Zaragoza en os frents de puerta Sancho y o Rabal emplegando como arma una bayoneta.

Cuan remató a guerra se'n fue con os suyos pais a vivir ta Cabanyas d'Ebro ya que no quereban vivir en a ciudat de Zaragoza baixo lo control francés. En 1814 se casó con un labrador de Cabanyas a on vivió dica la suya muerte o 29 d'abril de 1846.

O cheneral Palafox le dió lo Escudo d'defensora d'a ciudat y o rei Ferrando VII una pensión de cuatre rials diarios en l'anyo 1815.

Actualment o suyo cuerpo ye en a zaragozana Ilesia d'o Portiello a on se tresladó en 1908, por o 100eno cabo d'anyo d'os Seches. Tamién se i troban os cuerpos de Agustina d'Aragón y Manuela Sancho.

 Referencias 
 Casta Álvarez en www.fundacion2008.com.

Categoría:Muertos en Cabanyas d'Ebro
Categoría:Naixius d'Orán
Categoría:Personas d'os Seches de Zaragoza
Categoría:1776 (naixencias)
Categoría:1846 (muertes)